Temelj članka 14. ,15., i 16. Pravilnika o proračunskom računovodstvu i računskom planu („Narodne Novine“ br. 124/14, 115/15, 87/16, 3/18, 126/19, 108/20.) i članka 47. Statuta općine Sikirevci("Službeni vjesnik Brodsko-posavske županije"br.11/21.) i članka 16. Pravilnika o proračunskom računovodstvu i računskom planu (NN br.124/2010), načelnik općine Sikirevci dana 19.siječnja 2024. god. donosi:

**ODLUKU O**

**O GODIŠNJEM POPISU IMOVINE I OBVEZA I OSNIVANJU POPISNOG POVJERENSTVA OPĆINE SIKIREVCI NA DAN 31.12.2023.g.**

Članak 1.

Radi utvrđivanja stvarnog stanja imovine i obveza, vrijednosti knjigovodstvenih evidencija na dan 31.prosinca 2023.godine, nalaže se provođenje popisa:

1. Neproizvedene dugotrajne imovine, proizvedene dugotrajne imovine, nefinancijske imovine u pripremi i sitnog inventara.
2. Financijske imovine-novac u banci i blagajni, depozita i jamčevih pologa, zajmova, vrijednosnih papira, dionica i udjela u glavnici i potraživanja.
3. Obveze-obveze za rashode poslovanja, obveze za nabavu nefinancijske imovine, obveze za vrijednosne papire i obveze za zajmove.

Članak 2.

Za obavljanje popisa osniva se slijedeće povjerenstvo:

1. Andrijana Ravnjak, mag.oec.-predsjednica povjerenstva
2. Frano Toams- član povjerenstva
3. Gordana Lešić, član povjerenstva

Članak 3.

Predsjednik povjerenstva za popis imovine i obveza rukovodi popisom, koordinira rad svih članova, provjerava tijek popisa, pruža stručnu pomoć te sastavlja izvještaj o obavljenom popisu.

Članak 4.

Povjerenstvo je dužno izvršiti popis sa stanjem na dan 31.prosinac 2023. godine.

Članak 5.

Izvještaj o izvršenom popisu i rezultate popisa sa obrazloženjima , mišljenjima, prijedlozima u svezi popisnih razlika i prijedloga za rashod imovine predsjednik povjerenstva treba dostaviti općinskom načelniku najkasnije do 31.siječnja 2024.godine.

Članak 6.

Ova Odluka stupa na snagu prvog dana od dana objave u „Službenom glasniku Općine Sikirevci“.

OPĆINSKI NAČELNIK

OPĆINE SIKIREVCI

KLASA: 406-02/24-01/1

URBROJ:2178-26-01-24-01

U Sikirevcima , 19.siječnja 2024.g

OPĆINSKI NAČELNIK:

Josip Nikolić, dipl.ing.drv.,v.r.